Drög að breytingu á lögum um íslenskan ríkisborgararétt hafa verið birt í Samráðsgátt stjórnvalda . Hægt er að senda inn umsögn um frumvarpið til og með 3. mars nk . Markmiðið með frumvarpinu er að auka skilvirkni við afgreiðslu ríkisborgaramála , skerpa á nokkrum ákvæðum laganna og tryggja jafnræði við afgreiðslu umsókna um ríkisborgararétt . Frumvarpið felur í sér breytingar á biðtíma vegna refsinga , m.a. vegna breytinga á reglum um fjárhæðir sekta vegna umferðarlagabrota . Lögð er til breyting á búsetutíma maka íslensks ríkisborgara og lítils háttar breytingar á heimild umsækjanda til dvalar erlendis á búsetutímanum . Þá er lagt til að afgreiðsla umsókna verði hjá stjórnvöldum og að horfið verði frá því fyrirkomulagi að unnt verði að leita til Alþingis um afgreiðslu þeirra . Í samræmi við það gerir frumvarpið ráð fyrir auknum heimildum Útlendingastofnunar til að leggja mat á tiltekin atriði við afgreiðslu umsókna .